Kafas
Kafas (arab. الكاف = Al-Kāf, pranc. Le Kef) – miestas Tuniso šiaurės vakaruose, netoli Alžyro sienos, rytinėje Tel Atlaso kalnų dalyje. Vilajeto centras. Iš Kafo keliai veda į Gafsą, Kairuaną, Tunisą, Konstantiną. Javų auginimo, galvijų veisimo regiono prekybos centras. Kafas yra aukščiausiai įsikūręs Tuniso miestas. Yra įtvirtintas senamiestis su tvirtove ir mečete, romėnų pirčių ir bazilikos liekanos, Sidi Bu Machlufo ir Ali Tukijė mauzoliejai, sinagoga.